Sumatraserov

se inndeling!

Sumatraserov (Capricornis sumatraensis) er en geiteantilope i slekten serovgeiter (Capricornis) som inngår i tribuset sauer og geiter (Caprini) i kvegfamilien (Bovidae). Arten består som tre underarter og regnes som sårbar og endemisk for Sørøst-Asia. Under beskrives nominatformen.

Taksonomi 

En relativt nylig publisert reklassifiseringsstudie av goraler og serovgeiter bekrefter definitivt at sumatraserov er en selvstendig art, men det knytter seg fortsatt stor usikkerhet til om arten er monotypisk, slik noen hevder, eller består som flere underarter, slik blant annet IUCNs rødliste hevder. Skal man tro den nye reklassifiseringen av Mori, Nerva & Lovari (2019), må altså denne arten bestå som flere underarter.

Biologi 
Arten utviser lite kjønnspreg, så det kan være vanskelig å se forskjell på kjønnene. Sumatraserov, som er noe mindre enn både himalayaserov  og kinaserov , har en kroppslengde på cirka  og en skulderhøyde rundt . Halen er kort og måler kun . Horna vokser i ei bakovervendt svak bue og er relativt korte, typisk opptil cirka  lange. Arten veier cirka .

Pelsen er relativt lang og stri og gjennomgående mørk koksgrå til nærmest sort med et skjær av brunt noen steder. Arten har lang, stålgrå til sort man, som vokser ned nakken og over mye av ryggen på dyret. Nakken er kort og bred. Halen er sort og busket. Ekstremitetene og horna er sorte, men hodet har et hvitaktig innslag på underkjeven og to brest ansatte lange, spisse ører. To store og godt synlige duftkjertler sitter rett under øynene på dyret.

På øya Sumartra i Indonesia er arten utelukkende utbredt i Barisanfjellene, som strekker seg langs den sørvestre delen av hele øya, fra nord til sør. På Malayahalvøya i Malaysia er arten fragmentert utbredt, men den er mest konsentrert i delstatene Kelantan, Perlis og Perak, samt såvidt over grensen til Thailand. Habitatet består av bratte fjellskråninger som er dekket med primær og sekundærskog, typisk i høyder omkring . Dyra eter det aller meste av planter, inkludert gress, urter, løv, kvister med blader og nøtter.

Sumatraserover er territoriale og lever stort sett solitært, men den observeres også av og til å små grupper. Arten oppretter territorier som dekker de daglige behovene, som tilgang på vann, mat og skjulesteder, og vil forsvare det aggressivt mot artsfrender av samme kjønn. Bukker og geiter kan imidlertid har overlappende territorier. Territoriene markeres med avføring, urin og duftavsetninger fra de preorbitale kjertlene. Dyra er mest aktive tidlig på morgenen og sent på kvelden.

Paring kan pågå året rundt, men det topper seg typisk i oktober–november. Geita går drektig i cirka 210 dager og føder normalt kun ett kje, og bare sjelden to. Avkommet avvennes først omkring ett år gamle. Geiter blir kjønnsmodne omkring 30 måneder gamle, mens bukkene typisk er omkring  måneder gamle. Forventet levetid er cirka .

Inndeling 
Inndelingen følger Mori, Nerva & Lovari (2019), men det knytter usikkerhet til noen varianter.

 Artiodactyla, klovdyr
 Bovidae, kvegfamilien
 Antilopinae, (antiloper, gaseller og deres nærmeste slektninger)
 Caprini, sauer og geiter
 Capricornis, serovgeiter
 C. crispus, japanserov
 C. sumatraensis, sumatraserov (fastlandsserov)
 C. s. sumatraensis (nominatformen), sumatraserov
 C. s. thar, himalayaserov
 C. s. milneedwardsii, kinaserov
 C. swinhoei, taiwanserov
 C. rubidus, rødserov

Referanser

Eksterne lenker 
 

Sauer og geiter